open-index/open-wikipedia-markdown huggingface dataset:
Rokas Baliukovas

**Rokas Baliukovas** (g. 1977 m. gruodžio 29 d.) – politikas, buvęs Lietuvos Respbulikos energetikos viceministras.

## Biografija
1996–2000 m. Kauno technologijos universiteto Elektrotechnikos ir automatikos fakultete įgijo Elektros inžinerijos bakalaurą. 2001–2003 m. Šiaulių universiteto Technologijos fakultete įgijo Energetikos inžinerijos magistrą ir 2008–2010 m. Socialinių mokslų fakultete įgijo Vadybos ir verslo administravimo magistrą.

2001–2002 m. dirbo AB „Lietuvos energija“ filialo „Panevėžio elektros tinklai“ Linijų ir pastočių tarnybos meistru. 2002–2006 m. AB „Rytų skirstomieji tinklai“ dirbo Linijų ir pastočių tarnybos viršininko pavaduotoju, Tinklo eksploatavimo tarnybos Linijų ir pastočių grupės vadovu, Tinklo eksploatavimo tarnybos Panevėžio skyriaus viršininku, Tinklo eksploatavimo tarnybos viršininko pavaduotoju. 2003–2010 m. dėstė Kauno technologijos universitete. 2013–2014 m. dirbo UAB „Elektros tinklo paslaugos“ pardavimų projektų vadovu, 2006–2013 m. buvo UAB „Tetas“ gamybos direktorius, Panevėžio regiono vadovas, Pastočių skyriaus vadovas. 2014 m. Vilniaus Gedimino technikos universitete vadovavo Energetikos skyriui. 

2014–2016 m. ėjo Lietuvos Respublikos energetikos viceministro pareigas.

Nuo 2017 m. – Vilniaus universiteto Turto valdymo ir paslaugų centro direktorius.
Fombonis

**Fombonis** () – miestas Komoruose. Tai didžiausias Mohelio (Mvali) salos miestas ir trečias pagal dydį Komorų miestas. Įsikūręs Mohelio salos šiaurinėje pakrantėje. Yra lėktuvų pakilimo takas, prieplauka, pašto skyrius, bankas, dengtas turgus, mokykla, viešbutis, futbolo stadionas, kelios parduotuvės.

## Sportas
* Étoile du Sud de Fomboni – futbolo klubas;
* Fombonio miesto stadionas;

## Šaltiniai
Įsiutęs bulius (1974 filmas)

**Įsiutęs bulius** () – 1974 m. Prancūzijoje ir Italijoje sukurta komiška drama pagal Roger Blondel romaną.

## Turinys
Nikolia Malė buvo tylus ir niekuo neišsiskiriantis banko tarnautojas, kol vieną dieną jo draugas, populiarumą praradęs rašytojas Klodas Fabrė nusprendė, kad jo gyvenimas turi kardinaliai pasikeisti. Jis parašo scenarijų, kurį įgyvendinęs Nikolia taps turtingas, įgys padėtį visuomenėje ir permiegos su daug moterų. Į ketvirtą dešimtį įkopęs Nikolia, neturintis jokių ambicijų ir talentų, išskyrus tai, kad patinka moterims, be ilgų dvejonių sutinka imtis eksperimento. Jis meta darbą ir sėkmingai pradeda vykdyti draugo užduotis, kol jo gyvenime atsiranda Roberta – mergina, kurią jis, pagal planą, turi suvedžioti ir pamesti...

## Pagrindiniai aktoriai
: *Aktorius – vaidmuo*
* Jean-Louis Trintignant – Nikolia Malė
* Jean-Pierre Cassel – Klodas Fabrė
* Romy Scheneider – Roberta 
* Jane Birkin – Mari-Polė
* Florinda Bolkan – Flora Danieli
* Henri Garcin – Bertodas
Bronicai

**Bronicai** () – miestas Rusijoje, Maskvos srityje, 52 km į pietryčius nuo Maskvos, prie Maskvos upės. Pro miestą eina „Uralo“ plentas (M5) ir Maskvos mažasis žiedas (aplinkkelis). Už 13 km į Bronicų geležinkelio stotis prie Maskvos–Kursko linijos, yra prieplauka Maskvos upėje. Lengvoji pramonė (siuvimo, audimo), juvelyrikos dirbinių gamyba, taip pat metalo ir medienos apdirbimo, maisto pramonė.

Mieste yra 1705 m. statytas Arkangelo Mykolo soboras, XIX a. Ivano Gailestingojo ir Dievo Motinos Ėmimo Dangun cerkvės, varpinė, XIX a. kavalerijos kareivinės.

## Istorija

Bronicai (*Броничи*) 1453 m. minimi rašytiniuose šaltiniuose. Priklausė Maskvos kunigaikščių, vėliau Rusijos carų valdai. XVII a. įsteigtas žirgynas. 1781 m. Bronicai tapo miestu ir apskrities centru. 1812 m. miestą nuniokojo prancūzų kariauna.

1992 m. Bronicai tapo srities pavaldumo miestu.


Собор Михаила Архангела в Бронницах-1.jpg|Arkangelo Mykolo soboras
Bronnitsy Belltower Mar 2010 01.jpg|Varpinė
Bronnitsy Dormition Church Mar 2010 02.jpg| Dievo Motinos Ėmimo Dangun cerkvė


## Šaltiniai
Brianka

**Brianka** () – miestas rytų Ukrainoje, Luhansko srityje, 58 km į pietvakarius nuo Luhansko. Yra Avdakovo geležinkelio stotis, praeina Lisičansko–Komunarsko kelias. Akmens anglių kasybos ir apdirbimo pramonė (dabar praktiškai sunyko). Kalnakasybos įrengimų gamyba ir remontas.

## Istorija

1787 m. iš kelių augančių kaimų sujungta Lozovaja Pavlovkos (*Лозовая Павловка*) gyvenvietė. Buvo valsčiaus, prekybinis centras. XIX a. pradėta anglių gavyba, kokso sodrinimas. 1962 m. Briankai suteiktas miesto statusas.

## Šaltiniai
Šilinas

**Šilinas** () – vienas iš Taipėjaus rajonų, esantis šiaurės Taivane. Gyventojų 290 tūkst. (2014 m. duomenys), daug iš jų užsienietiškos kilmės – europiečiai, amerikiečiai, japonai. Laikomas Taipėjaus kultūros kilmės centru.

## Geografija

Šiaurrytinė rajono dalis patenka į Datun ugnikalnių zoną. Rajonas kalvuotas, aukščiausias kalnas – Čisingšanas (1120 m). Pietvakariuose taip pat stūkso Dalunšano ir Dadžišano kalnai.

## Istorija
Ankstyvasis gyvenvietės pavadinimas buvo ketagalaniškas *Pattsiran*, reiškiantis 'karštosios versmės'. Į kinų kalbą jis buvo transliteruotas kaip 八芝蘭 (pinyin: *Bāzhīlán*; pe̍h-ōe-jī: *Pat-chi-lân*) ir buvo užrašomas kaip *Pat-chi-na* arba *Pachina*.

Iki čia įsikuriant haniams, vietovėje gyventa *Kimassauw* bendruomenės (麻少翁社), vienos iš Taivano lygumų genčių. Čingų eros laikais buvo pastatytas fortas.

1920 m., Japonijos okupacijos Taivane metu, vadintas Širino kaimu (士林庄), 1933 m. – Širino miesteliu (士林街), įėjo į Taihoku prefektūros Šičisėjaus rajono (七星郡) sudėtį. Po Antrojo pasaulinio karo tapo Taipėjaus apskrities (臺北縣) dalimi. 1968 m. tapo vienu iš Taipėjaus rajonų (区, *Qū*).

## Šaltiniai
Bubandžidos nacionalinis parkas

**Bubandžidos nacionalinis parkas** () – saugoma teritorija Kamerūno šiaurėje, Šiaurės regione, Čado pasienyje. Įkurtas 1947 m., iki 1964 m. veikė kaip rezervatas. Plotas 2200 km².

Įsteigtas siekiant apsaugoti miškingų savanų ir galerinių miškų gamtinius kompleksus ir jų fauną. Parke sutinkami afrikiniai drambliai, juodieji raganosiai, begemotai, afrikiniai buivolai, žirafos, 23 antilopių rūšys, hieniniai šunys, įvairūs paukščiai.

## Šaltiniai
Beitou

**Beitou** (), seniau ***Peitou*** – šiauriausias Taipėjaus rajonas, esantis šiaurės Taivane. Gyventojų 257 tūkst. (2016 m. duomenys). Garsėja karštosiomis versmėmis. Pavadinimas kilęs iš ketagalanų žodžio *Kipatauw*, reiškiančio 'ragana'. Įsikūręs „Asus“ biuras, veikia keletas universitetų.

## Geografija

Beitou yra kalvuočiausias iš Taipėjaus rajonų, apimantis pievas, išvagotas upių, iš kurių gausiai sklinda garai – žemės gelmių šilumos padarinys. Pietuose ir rytuose ribojasi su kaimyniniu Šilino rajonu, vakaruose su Danšujumi ir šiaurėje su Sandži bei Dzinšanu (pastarieji trys yra Sinbėjaus rajonai).

## Istorija
Ankstyvaisiais Japonijos okupacijos Taivane metais šioje vietovėje būta *Hokutō* (*Pak-tau*) kaimo, garsėjusio sieros klodais ir karštosiomis versmėmis. Japonai šiuos išteklius panaudojo pastatę tris sieros gavybos jėgaines ir keletą karštųjų versmių maudyklų. Tuomet *Hokutō* kaimas (北投庄) priklausė Taihoku prefektūros Šičisėjaus apskričiai (七星郡). 1941 m. suteiktas miestelio (街) statusas. Kinijos Respublikai atgavus Taivaną, miestelis buvo pervadintas į Peitou ir pateko į Taipėjaus apskrities sudėtį. 1968 m. tapo vienu iš Taipėjaus rajonų (区, *Qū*).

## Galerija

Beitou Park bus stop boards on Kuang Ming Road 20060221.jpg|Gatvė Beitou
MRT Red Line Train Nearby Guandu Station 20111023.jpg|Traukinio linija
Nan-Huang Xi.JPG|Nan-Huang upė


## Šaltiniai
Heidemarie Schwermer

**Haidemari Švermer** (1942 m. sausio 14 d. Klaipėdoje – 2016 m. kovo 23 d. Kaselyje) – mokytoja, psichoterapeutė, visuomenės veikėja, Vokietijoje pagarsėjusi kaip moteris, kuri kelis dešimtmečius gyveno nenaudodama pinigų.

## Biografija
Gimė 1942 m. Klaipėdoje, jos tėvas Albertas Švermeris valdė kavos skrudinimo cechą Frydricho Vilhelmo g. 2 (dabar Tiltų g. 25). Buvusi mokytoja ir psichoterapeutė 1994 m. sukūrė pirmąjį mainų tinklą „Gib und Nimm“ („Duok ir imk“), kuri padėjo vietos gyventojams keistis paprasčiausiomis paslaugomis (vaikų priežiūra, namų valymas, automobilio taisymas, plaukų kirpimas ir t. t.), už materialias prekes. 1996 m. nusprendė metus gyventi be pinigų, tačiau eksperimentas sėkmingai užsitęsė iki 2007 m. Moteris dalyvavo paskaitų cikluose visoje Europoje, reklamavo savo dokumentinį filmą. Iš to gaunamų pajamų pakako padengti kelionės traukiniu išlaidoms. 2016 m. mirė po ilgos kovos su vėžiu (gimdos kaklelio karcinoma).

## Darbai
* *Das Sterntalerexperiment: mein Leben ohne Geld*. Riemann, München, 2001, ISBN 3-570-50016-0.[12]
* *In Fülle sein ohne Geld*. Zum Herunterladen auf heidemarieschwermer.com, 2007
* *WunderWelt ohne Geld: Erzählungen aus einem Leben*. Books on Demand, 2012, ISBN 978-3-8482-0586-8
* *Das Sterntalerexperiment II: Mein Weg nach innen*. Books on Demand, 2014, ISBN 978-3-7347-4079-4.
* *Das Sterntalerexperiment: Mein Leben ohne Geld. Books on Demand, 2015, ISBN 978-3-7386-2285-0*

## Nuorodos
* Asmeninis tinklalapis
* Dokumentinis filmas (ang.) 
* Interviu (vok.)
* Profilis www.imdb.com
* Vokietė 15 metų laimingai gyvena visiškai be pinigų

## Šaltiniai
Sinji

**Sinji** () – vienas iš Taipėjaus rajonų, esantis šiaurės Taivane. Gyventojų 227 tūkst. (2016 m. duomenys). Rajone įsikūrusi Taipėjaus miesto savivaldybė. Tai modernus, kosmopolitiškas rajonas su prekybos centrais, parodų rūmais, pramogų arenomis ir kt. Stovi žymusis Taipei 101 dangoraižis. Yra nacionalinė Sun Jatseno memorialinė salė. 

Kilungo upė šiaurėje Sinji skiria nuo Songšano.

## Istorija

Japonijos okupacijos Taivane (1895–1945 m.) laikais Macujamos kaimas (松山庄) apėmė dabartinius Sinji ir Songšano rajonus. Kaimas buvo pavadintas pagal Macujamos miestą (松山市) Japonijoje ir įėjo į Taihoku prefektūros Šičisėjaus apskrities (七星郡) sudėtį. 1968 m. tapo vienu iš Taipėjaus rajonų (区, *Qū*).

## Išnašos
Songšanas

**Songšanas** (), seniau ***Sungšanas*** – vienas iš Taipėjaus rajonų, esantis šiaurės Taivane. Gyventojų 208 tūkst. (2016 m. duomenys).

Kilungo upė pietuose Songšaną skiria nuo Sinji.

Yra Songšano oro uostas ir Taipei Arena. Veikia Taipėjaus universitetas ir Nacionalinis atvirasis universitetas. Netoli Taipei 101, kalvos šlaituose, yra kapinės, kuriose palaidoti Taivano karo padėties laikmečio civilių ir politinių aukų palaikai.

## Istorija

Gyvenvietė pradžioje vadinta *Malysyakkaw*, kas ketagalanų kalba reiškia „kur upė daro vingį“. Kinų kalba pavadinimas buvo užrašomas kaip 麻里錫口社. 1815 m., valdant Čingų dinastijai, buvo sutrumpinta iki 錫口 (pe̍h-ōe-jī: *Siah-kháu*).

Japonijos okupacijos Taivane (1895–1945 m.) laikais buvo svarbus arbatos auginimo regionas. 1920 m. gyvenvietė kartu su dabartiniu Sinji rajonu sudarė Macujamos kaimą (松山庄), kuris taip buvo pavadintas pagal Macujamos miestą (松山市) Japonijoje ir įėjo į Taihoku prefektūros Šičisėjaus rajono (七星郡) sudėtį.

1949 m. buvusiuose arbatos laukuose buvo įkurdintos Gomindano pabėgėlių šeimos.

1968 m. tapo vienu iš Taipėjaus rajonų (区, *Qū*). 1980 m. buvo labiausiai apgyvendintas miesto rajonas.

## Šaltiniai
Neihu

**Neihu** () – vienas iš Taipėjaus rajonų, esantis šiaurės Taivane. Gyventojų 285 tūkst. (2014 m. duomenys). Yra Neihu technologijų parkas, netoliese plyti Jangmingšano nacionalinis parkas.

Pavadinimas reiškia 'vidinis ežeras'. Senesnis pavadinimas kilo iš ketagalanų kalbos žodžio *Tayour*, reiškiančio 'moters galvos papuošalas'.

## Istorija

Japonijos okupacijos Taivane laikais Naiko kaimas (内湖庄) apėmė dabartinius Neihu ir Nangango rajonus. Kaimas įėjo į Taihoku prefektūros Šičisėjaus rajono (七星郡) sudėtį.

1968 m. Neihu tapo vienu iš Taipėjaus rajonų (区, *Qū*). Rajono ribos ne kartą keistos XX a. antrojoje pusėje tiesinant palei pietinį ir rytinį rajono pakraščius tekančios Kilungo upės vagą.

## Šaltiniai
Nangangas

**Nangangas** () – vienas iš Taipėjaus rajonų, esantis šiaurės Taivane. Gyventojų 122 tūkst. (2016 m. duomenys).

Nangange vystomos aukštųjų technologijų ir paslaugų sektoriaus ūkio šakos, yra technologijų parkų.

## Istorija

Nangango teritoriją 1735 m. apgyvendino naujakuriai, atvykę iš žemyninės Kinijos Fudziano provincijos. Čingų eros metu gyvenvietė vadinta *Lamkang’a* (南港仔; pe̍h-ōe-jī: *Lâm-káng-á*; pažodž. „pietinis uostas“), nurodant tai, jog vietovė buvo įsikūrusi prie Kilungo upės.

Japonijos okupacijos Taivane laikais Naiko kaimas (内湖庄) apėmė dabartinius Nangango ir Neihu rajonus. Kaimas įėjo į Taihoku prefektūros Šičisėjaus apskrities (七星郡) sudėtį. 1967 m. Nangangas tapo vienu iš Taipėjaus rajonų (区, *Qū*).

## Išnašos
Japonijos okupacija Taivane

**Japonijos okupacija Taivane** – Taivano istorijos laikotarpis nuo 1895 iki 1945 m., kai šalis buvo okupuota Japonijos imperijos. Laikotarpis prasidėjo Čingų Kinijos pralaimėjimu Pirmajame Kinijos–Japonijos kare, po ko pagal Šimonoseki sutarties sąlygas Taivano provincija atiteko Japonijai. Baigėsi Japonijos kapituliacija Antrajame pasauliniame kare.

Po Šimonoseki sutarties pasirašymo kilo pasipriešinimo okupacijai judėjimas, kurio metu buvo įkurta Formozos respublika, tačiau judėjimas baigėsi nesėkmingai – buvo numalšintas Japonijos karių. Kritus Tainanui, pasibaigė organizuoti pasipriešinimai Japonijos okupacijai ir Taivane prasidėjo penkis dešimtmečius trukęs Japonijos valdymas.

Taivano aneksavimą ir įtraukimą į Japonijos imperijos sudėtį galima laikyti pirmaisiais žingsniais link XIX a. Japonijos vykdytos „Pietinės ekspansijos doktrinos“. Kadangi Taivanas buvo pirmoji Japonijos užjūrio kolonija, Japonija stengėsi salą paversti pasigėrėjimo verta pavyzdine kolonija.  Dėl to daug įdėta pastangų gerinant salos ekonomiką, pramonę, viešuosius darbus ir keičiant kultūrą į tokią, kuri atitiktų Japonijos karinės agresijos Azijos-Ramiojo vandenyno regione poreikius iki Japonijos kapituliacijos.

1945 m., po Japonijos imperijos pralaimėjimo Antrajame pasauliniame kare, Taivanas perėjo Kinijos Respubikos valdžion.

## Šaltiniai
Triavna

**Triavna** () – miestas Gabrovo srityje, vidurio Bulgarijoje. Įsikūręs Triavnos upės slėnyje, Balkanų kalnų papėdėje, netoli Gabrovo. Triavnos savivaldybės administracinis centras. 9 522 gyventojai (2014 m. duomenys).

Išvystyta tekstilės pramonė. Išlikusi XII a. statyta šv. arkangelo Mykolo bažnyčia. Mieste gimė: bulgarų rašytojas Pencho Slaveykov ir revoliucionierius Angel Kanchev.

## Istorija
Gyvenvietė įkurta trakų. Rašytiniuose šaltiniuose pirmą kartą paminėta XII a. Osmanų valdymo laikais, miestelyje gyveno vien bulgarai, kurie naudojosi šia privilegija. Bulgarų tautinio atgimimo metu vystėsi amatai.

## Gallery

File:Bulgaria Tryavna-01.jpg
File:Bulgaria Tryavna-02.jpg
File:Bulgaria Tryavna-03.jpg
File:Bulgaria Tryavna-04.jpg
File:Rua e ponte em Tryavna, Bulgaria.jpg
File:Tecto entalhado em madeira em Tryavna, Bulgaria.jpg
File:Gymnasium Petko R Slaveikov Trjana.jpg
File:Daskalova.JPG
File:Love fountain in Trjavna.jpg
File:Изглед-Трявна.jpg
File:Музей-Трявна.jpg|Muziejus
Trqvna.jpg|Laikrodžio bokštas
Tryavna-Municipality-2007.jpg|Savivaldybė


## Nuorodos
* Miesto svetainė
* Turistams
* Viešbučiai
* Fatkai apie miestą ir apylinkes. žemėlapiai ir kita.
* Tryavna on youtube
Hendrick Avercamp

**Hendrikas Averkampas** (, 1585 m. sausio 25 d. (?), Amsterdamas − 1634 m. gegužės 15 d.(?), Kampenas) – XVII a. pradžios Nyderlandų tapytojas-peizažistas. Pasižymėjo „mažojo ledynmečio“ Olandijos žiemos peizažais.

## Biografija
Hendrikas Averkampas gimė Amsterdame. Pakrikštytas 1585 m. sausio 25 d. Po metų jo šeima persikėlė į mažą Kampeno miestelį prie Zeider Ze įlankos (dabar nebeegzistuojančios). Jo tėvas Barentas buvo vaistininkas ir vėliau gydytojas. Motina Beatriks Piters pagimdė dar 6 vaikus ir 1602 m. perėmė šeimos verslą po tėvo mirties nuo maro. Hendrikas Averkampas mokėsi Amsterdame, kur gyveno kartu su danų portretistu Pieter Isaacks (1569 − 1625). 1607 m. jis dokumentuotas tarp Pieter Isaacks inventoriaus pirkėjų po to, kai danas turėjo išvykti į Daniją pakviestas karaliaus Kristijono IV. 

Pagal to meto liudijimus, dailininkas buvo nebylys (tikriausiai kurčnebylys). Tai minima Pieter Isaacks aukciono dokumentuose. 1622 m. dailininkas minimas pravarde „Nebylusis“ ir paminėtas nebyliu 1633 m. motinos testamente, kuriame taip pat paminėta, kad jis buvo nevedęs ir nelaimingas. Amsterdame Averkampas buvo paveiktas to meto miesto peizažistų, kurie propagavo manieristinį stilių: Gillis van Coninxloo (1544 − 1607) ir David Vinckboons (1576 − apie 1632). 1613 m. sausį Averkampas grįžo į Kampeną ir tikriausiai niekuomet iš jo nebeišvyko iki mirties 1634 m. gegužės mėnesį. Kampene dailininkas gyveno atsiskyręs nuo to meto Olandijos meninės aplinkos ir visiškai atsidėjo žiemiškų peizažų kūrybai, kuriuose dažniausiai vaizdavo žmonių grupes, čiužinėjančias ar kitaip leidžiančias laiką ant upių ir įlankų ledo. Tokį peizažo vaizdavimą Nyderlandų dailėje buvo pradėjęs Piteris Breigelis Vyresnysis. Žinomi keli Averkampo mokiniai: sūnėnas Barent Avercamp (c. 1612 – 1679), Arent Arentsz (1585/1586 – 1635) ir Dirck Hardenstein (1620 – po 1674).

## Darbų galerija

Vaizdas:Hendrick Avercamp - Winterlandschap met ijsvermaak.jpg| „Žiemos peizažas su čiuožėjais“ (apie 1608, Amsterdamo valstybinis muziejus)
Vaizdas:A Scene on the Ice near a Town.jpg| „Scena ant ledo šalia miesto“ (apie 1615, Nacionalinė Londono galerija)
Hendrick Avercamp - Winter Scene on a Frozen Canal - Google Art Project.jpg| „Žiemos scena ant užšalusio kanalo“ (1620, Apygardos dailės muziejus, Los Andželas)
Vaizdas:Hendrick Avercamp - Frozen River with Skaters - Google Art Project.jpg| „Užšalusi upė su čiuožėjais“ (po 1620, Vaizduojamojo meno muziejus, Budapeštas)
Vaizdas:A Scene on the Ice.jpg| „Scena ant ledo“ (apie 1625, Nacionalinė Vašingtono dailės galerija)


## Šaltiniai

* Vašingtono dailės galerijos informacija 
* Hendriko Averkampo parodos brošiūra 
* wga.hu
2015 m. Lietuvos automobilių ralio čempionatas

**2015 m. Lietuvos automobilių ralio čempionatas (LARČ)** – ralio čempionatas, kurį organizavo Lietuvos automobilių sporto federacija (LASF). Čempionatą sudarė 7 etapai iš kurių 1 vyko Latvijoje.

## Apžvalga

2015 m. sezonas prasidėjo tradiciniu raliu „Halls Winter Rally“, kuriame savo pirmąją pergalę pasiekė Martynas Samsonas pilotuodamas „Mitsubishi Lancer Evo VIII“. Latvijoje vykusiame „Talsi“ ralyje LARČ įskaitoje nugalėjo Vytautas Švedas su šturmanu Žilvinu Sakalausku. Pirmą kartą surengtame „Utenos“ ralyje, kurį organizavo Martynas Samsonas, čempionato įskaitoje taip pat nugalėtoju tapo Vytautas Švedas. Ketvirtajame etape, ralyje „Žemaitija“ nugalėjo LARČ įskaitoje besivaržantys svečiai iš Latvijos Jānis Vorobjovs ir Andris Mālnieks. „300 Lakes“ ralyje, kuris buvo bendras ir Latvijos ralio čempionato etapas, LARČ įskaitoje pirmas buvo Vaidotas Žala. Iki šiol vykusį etapą „Kauno ruduo“ pakeitė Ramūno Čapkausko organizuojamas ralis „Rally Elektrėnai“, kuriame nugelėjo Vaidotas Žala, kuris taip pat pergalingai baigė tradiciškai paskutinį čempionato etapą „Rally Classic Druskininkai“.

Čempionato dalyviai varžėsi 6 įskaitose. Po praėjusio sezono įskaitų skaičius sumažėjo, buvo apjungtos įskaitos: 1 su 3 ir 4 su 5. Čempionato įskaitoje taip pat varžėsi svečiai iš Latvijos, Lenkijos ir Rusijos.

Laimėjęs du etapus Lietuvos čempionu tapo Vytautas Švedas, antroje vietoje palikęs Vaidotą Žalą. Trečias liko latvis Jānis Vorobjovs.

Viena ašimi varomų (2WD) automobilių įskaitoje, nugalėjo Paulius Nanartavičius vairuodamas „BMW M3“. Antroje įskaitos vietoje liko Justas Tamašauskas su „Opel Astra“, trečioje Ričardas Baubinas su „Honda Civic“.

Komandinėje įskaitoje nugalėjo Kauno „Autoralio“ komanda.

Vaidotas Žala čempionatą pradėjo nauju automobiliu „Mitsubishi Lancer Evo IX“, vietoje buvusio „Subaru Impreza WRX STi“. Matynas Samuitis du čempionato etapus važiavo „Škoda Fabia S2000“ automobiliu.

## Etapai

## Rezultatai

## Šaltiniai

## Nuorodos
* Oficialus Lietuvos automobilių sporto federacijos tinklalapis
Džekas Kaktusas

**Džekas Kaktusas** () – 1979 m. JAV sukurtas komiškas vesternas, kuriame pagrindinius vaidmenis atliko Kirk Douglas ir Arnold Schwarzenegger.

## Pagrindiniai aktoriai
: *Aktorius – vaidmuo*
* Kirk Douglas – Džekas Kaktusas
* Ann-Margret – Žavioji Džouns
* Arnold Schwarzenegger – Gražus Nepažįstamasis
* Paul Lynde – Nervingasis Elkas
* Foster Brooks – banko valdytojas

## Turinys

Simpatiška mergina Žavioji Džouns atvyksta į miestą, norėdama pagal tėvo nurodymą, paimti iš banko didelę pinigų sumą. Ją lydėti ir saugoti turi geraširdis kaubojus Gražus Nepažįstamasis, tačiau banko valdytojas, nenorėdamas prarasti ženklaus indėlio, iš kalėjimo ištraukia jo banką mėginusį apiplėšti nusikaltėlį Džeką Kaktusą, kad šis juos apvogtų. Deja, bankininkas net nenujaučia, kad Džekas Kaktusas – nevykėlis, kuriam per visą gyvenimą dar nepavyko nei vienas apiplėšimas...
Hardcore (filmas)

**Hardcore** – 1979 m. JAV sukurta drama, už kurią režisierius Paul Schrader pelnė Aukinio lokio nominaciją Berlyno kino festivalyje.

## Pagrindiniai aktoriai
: *Aktorius – vaidmuo*
* George C. Scott – Džeikas Van Dornas
* Peter Boyle – Endis
* Season Hubley – Nikė
* Dick Sargent – Vesas De Jongas
* Leonard Gaines – Ramada
* Ilah Davis – Kristen Van Dorn

## Turinys

Džeiko Van Dorno, religingo kalvinisto iš Grand Rapido Mičigane paauglė duktė Kristen dingsta ekskursijos Kalifornijoje metu. Tėvas vyksta iš paskos ir mieste nusamdo privatų detektyvą Endį, o pats grįžta namo. Po kurio laiko Endis pakviečia Džeiką susitikti jau Grand Rapide. Vyrai eina į pornografinius filmus demonstruojantį kino teatrą, kur Džeikas ekrane atpažįsta dukterį. Įsitikins, kad ši buvo pagrobta ir dabar yra filmuojama per prievarta bei nebepasitikėdamas detektyvu, Džeikas darsyk pats išsiruošia į Kaliforniją, tikėdamasis surasti ir išgelbėti dukterį...
Revoliucinis kalendorius

**Revoliucinis kalendorius** – terminas, turintis šias reikšmes:

* Tarybinis revoliucinis kalendorius, TSRS buvęs kalendorius;
* Prancūzų revoliucinis kalendorius, Prancūzijoje buvęs kalendorius.
Anomaly (Lecrae albumas)

**Anomaly** – septintasis studijinis amerikiečių krikščioniškojo hiphopo atlikėjo Lecrae albumas, išleistas 2014 m. rugsėjo 9 d. Albumas susilaukė teigiamų kritikų įvertinimų ir per pirmą savaitę buvo parduota 88 tūkstančiai kopijų. Albumas debiutavo pirmojoje JAV „Billboard 200“ reitingo vietoje, tapdamas pirmuoju atlikėjo darbu, pasiekusiu reitingo viršūnę.

Daina „Mesengers“ laimėjo „Grammy“ apdovanojimą, geriausio krikščioniškojo įrašo nominacijoje, o daina „All I Need Is You“ nominuota geriausio repo atlikimo kategorijoje.

## Dainų sąrašas

## Išnašos
Maroon 5

**Maroon 5** – amerikiečių poproko grupė, susikūrusi Los Andžele, 1994 m. (kaip **„Kara’s Flowers“**). 2023 m. duomenimis, grupė yra išleidusi septynis studijinius albumus ir laimėjus daugybę apdovanojimų, įskaitant tris „Grammy“.

Naujausias grupės albumas „Jordi“ buvo išleistas 2021 m. birželį.

## Grupės nariai
**Dabartiniai nariai**
* Adam Levine – vokalas, gitara 
* Jesse Carmichael – klavišiniai , pritariamieji vokalai , ritminė gitara , solinė gitara 
* James Valentine – gitara , pritariamieji vokalai 
* Matt Flynn – būgnai, perkusija 
* PJ Morton – klavišiniai, pritariamieji vokalai 
* Sam Farrar – bosinė gitara , elektronika, klavišiniai, gitara, perkusija, pritariamieji vokalai 

**Buvę nariai**
* Ryan Dusick – būgnai, perkusija , pritariamasis vokalas 
* Mickey Madden – bosinė gitara 

## Diskografija
* *Songs About Jane* (2002)
* *It Won’t Be Soon Before Long* (2007)
* *Hands All Over* (2010)
* *Overexposed* (2012)
* *[[V (Maroon 5 albumas)|V]]* (2014)
* *Red Pill Blues* (2017)
* *Jordi* (2021)

## Išnašos

## Nuorodos
* 
* 
* 
* 
*
Lecrae

**Lecrae Devaughn Moore**, geriau žinomas kaip tiesiog **Lecrae** – amerikiečių krikščioniškojo repo atlikėjas, dainų autorius, įrašų prodiuseris ir aktorius. Taip pat yra įrašų kompanijos „Reach Records“ prezidentas ir vienas iš įkūrėjų. 2023 m. duomenimis, atlikėjas yra išleidęs vienuoliką studijinių albumų, taip pat šešis su grupe „116 Clique“.

Naujausias atlikėjo albumas „No Church In a While“, įrašytas kartu su atlikėju 1k Phew, buvo išleistas 2021 m. gruodį.

## Diskografija
* *Real Talk* (2004)
* *After the Music Stops* (2006)
* *Rebel* (2008)
* *Rehab* (2010)
* *Rehab: The Overdose* (2011)
* *Gravity* (2012)
* *[[Anomaly (Lecrae albumas)|Anomaly]]* (2014)
* *All Things Work Together* (2017)
* *Let the Trap Say Amen* (kartu su Zaytoven) (2018)
* *Restoration* (2020)
* *No Church In a While* (kartu su 1k Phew) (2021)

## Išnašos

## Nuorodos
*
V (Maroon 5 albumas)

**V** – penktasis studijinis amerikiečių poproko grupės „Maroon 5“ albumas, išleistas 2014 m. rugpjūčio 29 d. Tai – pirmasis grupės albumas, išleistas „Interscope“ įrašų leidykloje. Nepaisant prastesnių kritikų atsiliepimų, per pirmąją savaitę JAV buvo parduota 164 tūkstančiai kopijų ir albumas debiutavo pirmojoje „Billboard 200“ reitingo vietoje.

2016 m. „Grammy“ apdovanojimuose singlas „Sugar“ buvo nominuotas geriausio grupinio pop atlikimo nominacijoje.

## Dainų sąrašas

## Išnašos
My Everything

**My Everything** – antrasis studijinis amerikiečių dainininkės Ariana Grande albumas, išleistas 2014 m. rugpjūčio 22 d. Per pirmąją savaitę JAV buvo parduota 169 tūkstančiai albumo kopijų ir jis debiutavo pirmoje „Billboard 200“ topo vietoje. Taip pat pasiekė pirmąją vietą Kanadoje ir Australijoje, bei pateko į dešimtuką dar dvidešimtyje pasaulio valstybių.

Albumas buvo nominuotas Grammy apdovanojimuose, geriausio vokalinio pop albumo kategorijoje, tačiau jo nelaimėjo.

## Dainų sąrašas

## Išnašos
KossMix

**KossMix**&nbsp;– mišrios *(mix)* sudėties ultimeito komanda iš Vilniaus.

Komanda susikūrė 2013 metais susijungums dviem Vilniaus komandoms: merginų &nbsp;– „K-oss“ ir vaikinų &nbsp;– „Mixtūra“. Tiesioginio jungimo principu buvo sudarytas ir komandos pavadinimas.

## Pasiekimai

## Nuorodos
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis  (anglų k.)
Ginklai San Sebastianui

**Ginklai San Sebastianui** () – 1968 m. sukurtas vesternas pagal William Barby Faherty romaną. Priešingai negu didžioji dalis Europoje sukurtų vesternų, šis buvo filmuojamas ne Ispanijoje, o Meksikoje.  

## Pagrindiniai aktoriai
: *Aktorius – vaidmuo*
* Anthony Quinn – Leonas
* Anjnette Corner – Kinita
* Charles Bronson – Teklo
* Sam Jaffe – tėvas Džozefas
* Pedro Armendariz Jr. – tėvas Lukas

## Turinys

1743-ieji. Ispanijos kariuomenės persekiojamas avantiūristas Leonas, pasislėpęs kunigo tėvo Džozefo vežime, su šiuo atsiduria apleistame San Sebastiano miestelyje, kurį nuolat terorizuoja karingai nusiteikę indėnai. Vos atvykęs tėvas Džozefas nužudomas ir Leonas per klaidą palaikomas kunigu. Pradžioje jis priešinasi šiam „titului“, tačiau pabudęs jausmas jaunai merginai vardu Kinita ir noras padėti žmonėms nugali. Leonas lieka miestelyje ir padeda žmonėms, nors šiuos taip pat engia ir gauja plėšikų, vadovaujamų Teklo.

Sužinojęs, kad Teklo yra išvien su indėnais, nors ima iš žmonių mokestį už neva jų apsaugą, Leonas vyksta į miestą, kur, buvusios meilužės padedamas, tikisi iš jos vyro generolo gauti ginklų miestelio gynybai...
Blacc Hollywood

**Blacc Hollywood** – penktasis studijinis amerikiečių reperio Wiz Khalifa albumas, išleistas 2014 m. rugpjūčio 18 d. Albume kartu pasirodo tokie hiphopo atstovai, kaip Juicy J, Snoop Dogg, Nas bei Nicki Minaj. Albumas susilaukė nevienodų kritikų nuomonių, tačiau per pirmąją savaitę JAV buvo parduota virš 90 tūkstančių kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu reitingo viršūnę. 

„Blacc Hollywood“ yra buvo nominuotas „Grammy“ apdovanojimuose geriausio repo albumo kategorijoje, o daina „We Dem Boyz“ – geriausio repo dainos, tačiau nelaimėjo nė vieno apdovanojimo.

## Dainų sąrašas

## Išnašos
Kaip atsikratyti žmona ir rasti meilužę

**Kaip atsikratyti žmona ir rasti meilužę** () – 1978 m. Italijoje sukurta komedija.

## Siužetas

Alberto Kastelis, apgautas žmonos, nusprendžia kuriam laikui pakeisti aplinką ir išvyksta atostogų į kalnus, kur susipažįsta su moterimi, atvykusia čia dėl tos pačios priežasties...

## Pagrindiniai aktoriai
: *Aktorius – vaidmuo*
* Johnny Dorelli – Alberto Kastelis
* Barbara Bouchet – Eleonora Rubens
* Carlo Bagno – Anzelmas
* Elsa Vazzoler – Anita
Zepps

**Zepps**&nbsp;– viena pirmųjų Vilniaus ultimeito komandų. „Zepps“ komanda yra daugkartiniai Lietuvos ultimeito čempionai, atvirojoje (*open*) ir merginų grupėse.

## Komandos istorija
2002 metais buvo įkurtas klubas, pavadinimu „Snaiperis“. 2004 m. klubo žaidėjai sugalvojo komandos pavadinimą „Zeppelins“ – ilgainiui virtusį trumpiniu „Zepps“.

## Pasiekimai

## Nuorodos
* Sporto klubas „Zepps“
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus tinklalapis  (anglų k.)
Marta Jandová

**Marta Jandová** (g. 1974 m. balandžio 13 d. Prahoje) – Čekijos dainininkė. Ji geriausiai žinoma kaip grupės „Die Happy“ vokalistė.

Marta Jandová yra vieno iš garsiausių Čekijos roko atlikėjo Petr Janda duktė.

1993 metais atlikėja išvyko į Vokietiją ir ten tapo grupės „Die Happy“ vokaliste. Be grupės, ji taip pat vystė ir solinę karjerą, 2005 ir 2007 metais dalyvavo vokiškame „Bundesvision“ dainų konkurse, kur dainavo kartu su grupėmis „Apocalyptica“ bei „Oomph!“. 2008 metais Marta grįžo į Čekiją, tapo televizijos laidų vedėja, tačiau ir toliau neapleido savo muzikinės karjeros ir pasirodydavo su įvairiomis grupėmis gimtojoje šalyje bei kaimyninėje Vokietijoje.

## Nuorodos

* Interviu su Marta Jandová, 2007 m. 

|-
Šaminis (Švenčionių r.)

**Šaminis** – ežeras šiaurės rytų Lietuvoje, Švenčionių rajone, 9 km į šiaurę nuo Švenčionių, 3 km į pietryčius nuo Kretuono. Ilgis iš šiaurės vakarų į pietryčius 0,74 km, plotis iki 0,26 km. Altitudė 156,1 m. Pietryčiuose yra didelė įlanka. Krantai žemi, daug kur supelkėję, šiaurvakarinė ežero įlanka gausiai užžėlusi vandens augalais, užpelkėjusi. Šiaurinė apyežerė miškinga, kitur plyti dirbami laukai, pievos.

Šaminio ežeru iš rytų į vakarus (iš į pietryčius telkšančio Šaminėlio) prateka Šventelės-Dėmės intakas (Žeimenos baseinas) Šaminė

Ežero rytinėje pakrantėje yra kaimas Seni Šaminiai. Rytine pakrante eina kelias .

Pavadinimas kilo nuo žuvies pavadinimo *[[šamas]]*.

## Šaltiniai
Wiz Khalifa

**Cameron Jibril Thomaz** (g. 1987 m. rugsėjo 8 d.), geriau žinomas savo sceniniu slapyvardžiu **Wiz Khalifa** – amerikiečių reperis ir dainų kūrėjas. 2023 m. duomenimis, atlikėjas išleidęs septynis solinius albumus. Naujausiasis, „Multiverse“, buvo išleistas 2022 m. liepą.

## Diskografija
* *Show and Prove* (2006)
* *Deal or No Deal* (2009)
* *Rolling Papers* (2011)
* *Mac & Devin Go to High School* (kartu su Snoop Dogg) (2011)
* *O.N.I.F.C.* (2012)
* *[[Blacc Hollywood]]* (2014)
* *Rolling Papers 2* (2018)
* *Multiverse* (2022)

## Išnašos

## Nuorodos
* 
* 
* 
*
Šamokinas

**Šamokinas** () – miestelis Jungtinėse Amerikos Valstijose, Pensilvanijoje, į šiaurę nuo Harisburgo. Buvusi angliakasių gyvenvietė. Greta yra didžiausias pasaulyje dirbtinis kalnas *Glen Burn Colliery Cameron Culm Bank*, susidaręs iš kasybos bergždo.

Vietovės pavadinimas algonkinų saponių kalba reiškia „ungurių vieta“ (*Schahamokink*).

## Lietuviai
XIX a. antroje pusėje Šamokine apsigyveno lietuvių, kurie dirbo anglies kasyklose. 1871 m. įkurta JAV lietuvių ir lenkų Šv. Vaitiekaus draugija, 1877 m. – lieuvių šalpos Šv. Jurgio draugija. Veikė Šv.Mykolo arkangelo katalikų misija, vėliau įsteigta parapija. Kurį laiką Šamokine pastoracinį darbą dirbo kun. Antanas Staniukynas, vargoninkavo ir vadovavo chorui Marijona Paleckaitė-Čižauskienė. 1874 m. Mykolas Tvarauskas įkūrė spaustuvę, joje išspausdino anglų–lietuvių žodyną (*Tlumočius, arba Slovnikas angielckai-lietuviškas ir lietuviškai-angielckas*). XX a. pr. pradėjus uždarinėti kasyklas, dauguma lietuvių Šamokiną paliko.

## Šaltiniai
Alytaus senoji geležinkelio stotis

**Alytaus senoji geležinkelio stotis** – buvusi geležinkelio stotis Alytaus mieste, Gardino g. 14, į pietryčius nuo Alytaus miesto stadiono. Šalia buvo vandens bokštas, toliau – maisto sandėlis (ledaunė). Išlikusi Alytaus geležinkelio stoties keleivių namo rytinė dalis stačiakampio plano, vieno aukšto su pastoge ir rūsiu po dalimi pastato (paveldo objektas, unikalus Nr. ). Išlikusios originalios plytos, ornamentuotų grindų dangos plytelių fragmentai, stoties siurblinė, pastatyta 1895–1899 m. (kultūros paminklas, unikalus Nr. ).

## Istorija

Stotis įkurta 1899 m., priskirta IV klasei. Keleivių rūmai buvo netinkuoto mūro. 1923 m. Alytaus geležinkelio stoties gyvenvietėje surašytas 161 gyventojas. Tarpukariu prie stoties pastatyti brigados poilsio namai.

1941 m. iš Alytaus stoties išvežta daug lietuvių tremtinių. Birželio 16 d. 22 vagonai išvežti į Bijską (Altajaus kraštas), 1 vagonas į Medvežja Gorą (Karelija), 1 vagonas į Makatą (vakarų Kazachija netoli Gurjevo), 4 vagonai sustojo Starobilsko stotyje (rytų Ukraina). Birželio 19 d. tremtiniai iš Alytaus išvežti į Krasnojarską, paskui nuo ten plukdyti Jenisiejumi tolyn.

Didžioji mūrinio stoties pastato susprogdinta II pasaulinio karo metais – išliko tik rytinis flygelis. Alytaus–Šeštokų geležinkelis po II pasaulinio karo neveikė, kol 1959 m. vėl buvo atidarytas, oficialiai juostą nukirpo LTSR ministras pirmininkas Motiejus Šumauskas. Alytaus stotis vėl atidaryta 1959 m. per tarptautinę geležinkelininkų dieną rugpjūčio 28 d. Buvusi centrinė rūmų dalis ir vakarinis flygelis pakeisti mediniais stoties rūmais, sujungtais su mūriniu rytiniu flygeliu. Šalia stoties buvo pionierių namai. Sovietmečiu naudota kaip krovininė ir keleivinė stotis. Keleiviniai dyzeliniai traukiniai kursuodavo 5–7 kartus. 1984 m. miesto vakarinėje dalyje atidaryta naujoji geležinkelio stotis.

1997 m. pavasarį geležinkelio bėgiai per miestą išardyti. Išardžius geležinkelį, senojo stoties pastato likučiai apleisti, po 2010 m. stoties teritorija palaipsniui baigiama užstatyti individualiais namais. Depo pastate po 1991 m. veikė statybinių medžiagų parduotuvė, vėliau įsikūrė Šv. Elžbietos seserų kongregacijos vienuolės. 2017 m. stoties pastatas įtrauktas į Kultūros paveldo registrą.

## Šaltiniai

## Nuorodos
* Olitaorany.lt
** Olitos (Alytaus) geležinkelio stotis
** Alytaus geležinkelio stotis tarpukaryje
** Alytaus geležinkelio stotis pokariu
** Alytaus geležinkelio stoties atidarymas 1959 m.
** Alytaus geležinkelio šiais laikais
** Alytaus geležinkelio išardymas
* Youtube.com
** Alytaus traukinių stoties atidarymas 1959 m.
** Buvusi Alytaus (Olitos) geležinkelio stotis
Turkmėnų kalendorius

**Turkmėnų kalendorius** – kalendorius su pakeistais mėnesių ir savaitės dienų pavadinimais, 2002–2008 m. egzistavęs Turkmėnistane.

## Istorija

Pavadinimus iš Grigaliaus kalendoriaus, kuriuos naudojo Turkmėnija, kaip ir visos SSRS respublikos, pakeitė 2003 m. tuometinis šalies prezidentas iki gyvos galvos Saparmuradas Nijazovas, kuris buvo tituluojamas visų turkmėnų vadovu. Asmenybės kulto šalyje sausis buvo pavadintas turkmėnbašiu, balandis prezidento motinos garbei – gurbansoltanu, rugsėjis – jo kūriniui „Ruhnama“ atminti. Kiti mėnesiai priminė nepriklausomybę (baidakas – vasaris), taip pat buvo skirti turkmėnų sultonams ir poetams atminti. Kalendoriaus reforma taip pat neaplenkė ir savaitės dienų. Naujieji pavadinimai buvo vartojami valstybinėje žiniasklaidoje, dažnai pridedant skliaustuose ir senuosius vardus, tačiau šnekamojoje kalboje, buityje, plačiau neprigijo.

Po Nijazovo mirties 2006 m. naujuoju šalies prezidentu tapęs Gurbangulis Berdimuhamedovas nusileido piliečių prašymui ir leido 2008 metų liepos 1 d. pereiti prie visuotinai pripažintų metų ciklo pavadinimų. 

## Pakeistieji pavadinimai

Turkmėnai iki kalendoriaus reformos įprastai naudojo surusintus Grigaliaus kalendoriaus mėnesių pavadinimus:

Savaitės dienos turkmėnų kalendoriuje yra persiškos kilmės. Naujieji pavadinimai:

## Šaltiniai

## Nuorodos

* Turkmėnbašio mėnuo Turkmėnijoje vėl taps sausiu (''lrytas.lt'') 
* Grigaliaus kalendoriaus mėnesių pavadinimai įvairiomis kalbomis
* Savaitės dienų pavadinimai įvairiomis kalbomis
Šaltupės–Pivonijos miškai

**Šaltupės–Pivonijos miškai** – miškų masyvas vidurio Lietuvoje, Ukmergės rajone, į pietus nuo Ukmergės, driekiasi pagal kairįjį Šventosios krantą. Priklauso Ukmergės miškų urėdijai, Pašilės girininkijai. Apima 27,0 km² plotą.

Šaltupės–Pivonijos miškų masyvą sudaro Šaltupės, Bugenėlių, Lobų (Lokės), Pivonijos, Vytinėlės miškai. Būdingas banguotas, vietomis kalvotas paviršius. Vyrauja jauriniai silpnai nujaurėję smėliai bei velėniniai jauriniai priesmėliai. Miškais teka Šventosios intakai – Žirnaja, Sugeda, Galba, Gniuža, Moliupis, Vajų upelis.

Medynai:
* pušynai: 53 %
* ąžuolynai: 14 %
* eglynai: 10 %
* baltalksnynai: 7 %
* uosynai: 6 %
* beržynai: 5 %
* drebulynai: 3 %
* juodalksnynai: 2 %

Jaunuolynai sudaro 30 % medynų, pusamžiai medžiai 45 %, pribręstantys 14 %, brandūs 11 %.

Šaltupės–Pivonijos miškuose gyvena šernai, briedžiai, stirnos, kiškiai, kiaunės, lapės, voverės, barsukai, bebrai, ūdros, ondatros, jerubės, slankos, vandens ir plėšrieji paukščiai. Miškuose yra paminklų: Šaltupės miške (67 kvartale) – Moko akmuo, Pivonijos miške (50 kvartale) – Vaitkuškio piliakalnis ir (35 kvartale) – II pasaulinio karo aukų kapai. Miške esanti Šventosios pakrantė patenka į Šventosios ichtiologinį draustinį, Šaltupės miškas siekia Žuvintės kraštovaizdžio draustinį.

Miškus kerta keliai , , pakraščiu eina greitkelis . Prie miškų įsikūrusios gyvenvietės: Ukmergė, Antakalnis I, Varinė, Burtkaimis, Bugeniai, Kopūstėliai, Smilgiai, Sukiniai.

## Šaltiniai
Strut

**Strut** – 10-tas studijinis Lenny Kravitz albumas. Jis buvo išleistas 2014 m. rugsėjo 23 d. Tai buvo pirmasis albumas, kurį atlikėjas išleido su savo asmenine leidybos kompanija „Roxie Records“.

## Dainų sąrašas

# „Sex“ Kravitz, Craig Ross 3:55
# „The Chamber“ Kravitz, Ross 4:57
# „Dirty White Boots“ Kravitz, Ross 3:58
# „New York City“ Kravitz, Ross 6:23
# „The Pleasure and the Pain“ Kravitz 5:09
# „Strut“ Kravitz 3:10
# „Frankenstein“ Kravitz 4:35
# „She’s a Beast“ Kravitz 4:43
# „I’m a Believer“ Kravitz, Ross 3:17
# „Happy Birthday“ Kravitz 4:57
# „I Never Want to Let You Down“ Kravitz 4:38
# „Ooo Baby Baby“ Robinson, Moore 3:40

**Deluxe papildomos dainos**

13. „Lift Me Out of My Head“ 5:15
14. „It Won’t Feel the Same“ 4:21

**iTunes papildomos dainos**

13. „Sweet Gitchey Rose“ 4:48
14. „Can’t Stop Thinkin' 'bout You“ 3:43

## Šaltiniai
Šalnaitis

**Šalnaitis** – ežeras šiaurės rytų Lietuvoje, Švenčionių rajone, 1,5 km į vakarus nuo Švenčionėlių, netoli Žeimenos upės, Labanoro girioje (Švenčionėlių miške). Ilgis iš šiaurės rytų į pietvakarius 1,05 km, plotis iki 0,25 km. Altitudė 137,3 m. Krantai žemi, miškingi, pelkėti, pietvakariniame gale plyti virš 60 ha dydžio Šalnaičio pelkė. Pietvakariuose iš ežero per pelkę teka upelis link Žeimenos upės.

Apyežerė negyvenama.

Pavadinimas kilo nuo žodžio *[[šalna]]* („nedidelis pavasario ar rudens šaltis“).

## Šaltiniai
Galaktikos sergėtojai

**Galaktikos sergėtojai** () – 2014 m. išleistas amerikiečių fantastinis filmas. Filmo siužetas sukasi aplink to paties pavadinimo superherojų komandą. Filmą išleido „Marvel Studios“ ir tai buvo dešimtasis filmas „Marvel“ filmų visatoje. Filmą režisavo James Gunn. Vos pasirodžius filmui, buvo paskelbta, jog jo tęsinys pasirodys 2017 m. gegužės 5 d.

Kompanija „Marvel“, amerikiečiams tiekianti vieną mėgstamiausių laisvalaikio pramogų – komiksus – vis aktyviau žengia ir į kino verslą. Po itin sėkmingų komiksų ekranizacijų apie Geležinį žmogų, Torą, Kapitoną Ameriką ir Keršytojus, atėjo eilė dar vienai herojų komandai – „Galaktikos sergėtojams“.

## Siužetas

Į amerikiečių lakūno Piterio Kvilo (aktorius Chris Pratt), skrajojančio Galaktikos platybėse, rankas, patenka paslaptinga relikvija. Netrukus paaiškėja, kad šį artefaktą medžioja ir nuožmus galaktikos piktadarys Ronanas. Nespėjęs nė apsidairyti, Piteris tampa vienu labiausiai medžiojamų žmonių visatoje. Supratęs, kad vienas nuo visos armijos medžiotojų nepabėgs, Piteris kreipiasi pagalbos į vieną keisčiausių visų laikų kompanijų: kalbantį meškėną, į medį panašų humanoidą, nuostabaus grožio negailestingą žudikę ir dar vieną kerštu gyvą veikėją.

Su jų pagalba Piteris turi užtikrinti, kad artefaktas nepaklius į blogas rankas, nes, kaip netrukus paaiškėja, nuo to priklauso visos Visatos likimas.

## Aktoriai
: *Aktorius – filmo veikėjas*
* Chris Pratt – Piteris Kvilas
* Zoe Saldana – Gamora
* Dave Bautista – Draksas
* Vin Diesel – Grūtas
* Bradley Cooper – Meškėnas Roketas
* Lee Pace – Ronanas
* Michael Rooker – Jondu
* Karen Gillan – Nebula

## Garso takelis

Filme groja populiarios aštunto dešimtmečio dainos, kurias klauso pagrindinis filmo veikėjas Piteris Kvilas. Dainos vėliau buvo surinktos ir išleistos kaip albumas. Jis debiutavo pirmoje „Billboard 200“ topo vietoje ir JAV jau tapo platininiu.
Guardians of the Galaxy: Awesome Mix Vol. 1

**Guardians of the Galaxy: Awesome Mix Vol. 1** – amerikiečių fantastinio filmo „Galaktikos sergėtojai“ garso takelis, išleistas 2014 m. liepos 29 d. Dainos, esančios šiame filme, yra tos pačios, kurių klausė pagrindinis filmo veikėjas Piteris Kvilas (*Peter Quil, vaidina aktorius [[Chris Pratt]]*). Albumas pasiekė pirmąją vietą Kanados ir JAV albumų topuose. 2015 sausį buvo parduota virš milijonas albumo kopijų.

### Dainų sąrašas
Supertaurė

**Supertaurė** () – kasmetinės Nacionalinės futbolo lygos atkrentamųjų varžybų finalo rungtynės. Pirmosios tokios rungtynės buvo sužaistos 1967 m.

Tokia taurė buvo sugalvota pagal Nacionalinės ir Amerikos futbolo lygų susijungimo 1970 m. susitarimą. Po susijungimo lygos įvardintos kaip konferencijos ir finale susitinka abu čempionai.

Daugiausiai šiame finale yra laimėjusi „Pittsburgh Steelers“ komanda – 6 kartus. Supertaurės finalas, vykstantis sekmadieniais, laikomas neoficialia nacionaline JAV švente – skaičiuojama, kad šią dieną amerikiečiai suvartoja daugiausiai maisto po Padėkos dienos. Taip pat Supertaurės rungtynės dažniausiai būna žiūrimiausia TV transliacija šalyje. 2014 m. finalas tapo žiūrimiausia laida Amerikoje per visą istorija, sutraukusi 111,5 milijono žiūrovų. Taip pat Supertaurės rungtynės yra antros pagal žiūrimumą visame pasaulyje – jos nusileidžia tik UEFA Čempionų lygai.

Dėl didelio žiūrovų skaičiaus Supertaurės rungtynių laikas yra vienas brangiausių reklamos užsakovams. Dėl to tapo aptarinėjamos ne tik pačios rungtynės, bet ir reklamos jų metu. Prieš šias rungtynes ar jų pertraukos metu įprasta pasirodyti įvairiems muzikos atlikėjams. Tai yra padarę tokie atlikėjai kaip Michael Jackson, Madonna, Prince, The Rolling Stones, The Who, Whitney Houston ir kt.

### NFL čempionai
NFL čempionais yra tapę :

## Šaltiniai

## Nuorodos
* Supertaurės oficiali svetainė
Šalčininkėlių–Stasylų miškai

**Šalčininkėlių–Stasylų miškai** – miškų masyvas pietryčių Lietuvoje, Šalčininkų rajone, 1–3 km į šiaurę ir vakarus nuo Šalčininkų. Priklauso Šalčininkų miškų urėdijai, Šalčininkų ir Šalčininkėlių girininkijoms. Apima 27,5 km² plotą.

Šalčininkėlių–Stasylų miškų masyvą sudaro Šalčininkėlių, Stasylų, Ažubalės (Anuliškių), Tribonių (Grikėnų) miškai. Paviršius vietomis lygus, vietomis banguotas. Būdingi jauriniai mažai sujaurėję smėliai, velėniniai jauriniai priesmėliai. Šiauriniu miškų pakraščiu teka Visinčia, pietryčiuose prasideda Šalčia. Pamiškėje telkšo Šalčininkėlių, Šalčininkų II tvenkiniai, Šalčininkų žuvininkystės tvenkiniai.

Medynai:
* pušynai: 85 %
* eglynai: 36 %
* beržynai: 12 %
* juodalksnynai: 1 %
* drebulynai: 1 %
* baltalksnynai: 1 %

Jaunuolynai sudaro 44 % medynų, pusamžiai medžiai 49 %, pribręstantys 6 %, brandūs 1 %.

Miškuose nemaža uogų, grybų, vaistinių augalų. Ažubalės miške įsteigtas Ažubalės pedologinis draustinis.

Šalčininkėlių miško 66 kvartale yra pilkapiai. Miškus kerta kelias , per Grikėnų mišką eina , iš vakarų prieina Vilniaus–Lydos geležinkelis. Greta Šalčininkėlių–Stasylų miškų įsikūrę: Šalčininkai, Stasylos, Ažulomis, Tartokas, Švenčius, Bruknynė, Šalčininkėliai, Čiaukšliai.

## Šaltiniai
Šakos

**Šakos** – pelkė (žemapelkinis raistas) pietryčių Lietuvoje, Varėnos ir Šalčininkų rajonuose, 1 km į pietus nuo Rūdninkų, Rūdninkų girioje. Plotas – 24,73 km². Nutįsusi viršsalpinėje Merkio terasoje iš šiaurės rytų į pietvakarius per 13 km. 1,23 km² sudaro vidaus sausumos. Netoli Šakų šiaurinės ribos teka Merkys, o raiste prasideda jo intakai Špigulė ir Mažasis Pirčiupis.

Šakos yra raistinė žemapelkė. Durpių klodo vidutinis storis 1,3 m (didžiausias – 4,7 m). Durpių ištekliai 19,4 mln. m³. Durpės medieninės, medieninės–nendrinės, nendrinės–viksvinės, jų peleningumas 13,5 %, vidutinis drėgnumas 86 %. Šakų dugną dengia priesmėlis, smėlis, o tarp jo ir durpių slūgso iki 2,7 m sapropelio sluoksnis.

200 ha raisto ploto sukultūrinta. 1957 m. durpėse, 2,5 m gylyje, rastas ankstyvojo neolito kaulinis žeberklas. Didžioji dalis Šakų raisto patenka į Rūdninkų kraštovaizdžio draustinį.

## Šaltiniai
Šaknis (kalbotyra)

**Šaknis** – kertinė, neskaidoma žodžio dalis, formalus ir semantinis žodžio branduolys be afiksų. Šaknis yra bendra visiems giminiškiems žodžiams, pridedant priesagas, galūnes, priešdėlius, intarpus gali tapti bet kuria reikšmine kalbos dalimi. Kiekvienas reikšminis žodis turi bent vieną šaknį (sudurtiniai – dvi ir daugiau). Kiekviena kalba turi praktiškai neribotą šaknų skaičių, o kitų žodžio dalių imtis yra baigtinė.

Lietuvių kalboje (kaip ir indoeuropiečių kalbose apskritai) būdingi vienskiemenės šaknies žodžiai (pvz., **ei**-, ***ei'''-ti'', ***ei**-klus'', ***ėj*'-imas;* plg. [[sanskritas|skr.]] *'i**-, ***e*'-ti*, ***i**-hi*). Kartais pasitaiko žodžių, kuriuos sudaro tik šaknis (be afiksų): *gal, tik, daug*. Būna ir dviskiemenių šaknų.

Yra dvejopas šaknų išskyrimo būdas: pagal [[etimologija|etimologiją]] ir sinchroniniu būdu. Pvz., sinchroniškai žodžio ***dien**-a* šaknis yra *dien-*, bet [[Etimologija|etimologiškai]] iš tiesų šaknis yra *die-* (su formantu -n-) ir bendra su žodžius ***Die**-vas*, ***dei**-vė* sudarančiomis šaknimis, kurios kilusios iš  ‘šviesti, būti šviesiam’.

Taip pat reikia atkreipti dėmesį, kad indoeuropiečių kalbose šaknims galioja trijų laipsnių [[Indoeuropiečių prokalbė#Morfonologija (žodžio sandara ir balsių kaita)| balsiokaitos]] taisyklė – šaknies balsis gali būti trejopo ilgumo: normaliojo, pailgintojo ir silpnojo (arba nykstamojo), pvz., *g**er**ti* (normalusis) – *g**ėr**ė* (pailgintasis), ***e**sti* (normalusis) – [[Lietuvių raštų kalba|sen. liet.]] *sąs* 'esąs' (nykstamasis), *k**er**pa* (normalusis) – *k**ir**po'' (silpnasis).

## Šaltiniai